Anexa nr. 3
Prezentarea detaliată a fluxurilor tehnologice la instalaţia de sortare 

pentru fiecare fracţiune


Deşeurile colectate de gunoiere sau prin intermediul containerelor sunt aduse în zona input. Intrarea se face prin două porţi rulante U1 si U2, cu lăţimea de 5 m, care se deschid numai în momentul aducerii materialului de sortat. Deşeurile sunt descărcate pe pardosea.


Zona input este separată de zona de sortare cu un perete de protecţie la foc în care există clapetă de incendiu peste banda transportoare a tocătorului şi uşă de trecere antifoc.


După examinarea vizuală a deşeurilor colectate (fracţia umedă şi uscată) se alimentează staţia de sortare de un încărcător frontal.


Debitul total al liniei de prelucrare este de 160.000 to/an de la circa 400.000 locuitori din care: 65 % deşeuri umede cu 30 – 40 % umiditate relativă, 35 % deşeuri menajere uscate.

Densitatea medie: 220 – 250kg/mc.


Deşeurile municipale – fracţia umedă


1. Tocătorul are o capacitate suficient de mare care să prelucreze întreaga cantitate de deşeuri. Este prevăzut cu 2 arbori cu turaţie reglabilă cu cuţite interactive, sistem de reversare la depăşirea sarcinii admise, pâlnie rabatabilă comandată hidraulic, timp de repaus reglabil, sistem de economisire a energiei reglabil, comandă programabilă cu memorie cu minim 3 programe liber editabile selectabile pentru utilizări alternative, selectarea funcţionării tocătorului pentru funcţionare în lanţ de utilaje, bandă de evacuare antrenată electrohidraulic în execuţie frântă, supraveghere a mersului benzii cu deconectarea arborilor de tocare la suprasarcină.

 Puterea instalata a tocatorului este de 230 kW.

2. Separatorul magnetic cu magnet permanent cu evacuare laterală a materialelor feroase şi bandă de evacuare a materialelor feroase integrate


Magnetul cu evacuarea laterală a materialelor feroase cu lăţimea miezului magnetului 1200 mm asigură evacuarea fierului din deşeurile municipale. Banda de evacuare a materialelor feroase este utilizată pentru evacuarea bucăţilor de fier extrase de magnet şi evacuate pe aceeaşi bandă şi este concepută astfel încât să poată arunca aceste bucăţi într-un container. Metalele feroase se vor valorifica la colectorii de deşeuri feroase. Puterea instalata  a benzii transportoare  este de 7,5 kW.

3. Utilajul de cernere pentru cernerea fracţiunilor biologice, respectiv a părţilor mici (bio + inert) din deşeurile tocate (prelevarea fracţiunii calorice – combustibil alternativ) se utilizează un separator cu discuri cu 50 arbori de cernere. Antrenarea arborilor de cernere se face modular prin lanţuri. Fiecare modul va fi antrenat la rândul său cu ajutorul unor motoare electrice cu angrenaj. Puterea instalata este de 88 kW. Componentele separatorului cu discuri sunt:


3.1 - banda de accelerare pentru descâlcirea deşeurilor introduse şi asigurarea vitezei de accelerare necesare


3.2 – discuri de separare rezistente la uzură cu contururi exterioare în formă de trapez cu grosimea discurilor de circa 10 mm. Materialul rămas după cernere este evacuat pe o bandă de alimentare spre buncărul intermediar de dozare. Puterea instalata a benzii este de 9,2 kW.

3.3 - instalaţie de curăţire a arborilor şi discurilor care acţionează permanenet sau sporadic sub platforma de cernere cu dinţi de greblă care se mişcă în trei direcţii şi a căror înălţime poate fi reglată. Evacuarea fracţiei fine (bio + inert) se face pe o bandă colectoare dispusă sub platforma de cernere, de acolo pe o bandă de evacuare transversală scurtă, dispusă orizontal care aruncă materialul pe o bandă transportoare ridicătoare cu racleţi care trece în afara halei. Puterea instalata a benzii este de 9,2 kW. Materialul fracţiei fine (bio + inert) este evacuat într-un container de 22 mc, container care va fi transportat spre depozitare şi eliminare la depozit de deşeuri conform.


3.4 – bandă intermediară care serveşte la transportul materialului venit de la utilajul de cernere către buncărul următor. Puterea instalata  a benzii este de 9,2 kW.
 4. Buncărul de dozare intermediar este alimentat cu materialul care vine de la utilajul de cernere pe banda transportoare. Acţionarea buncărului se face printr-un sistem de podea transportoare reglabilă cu antrenare hidraulică. Un valţ de dozare reglabilă asigură o evacuare uniformă către banda transportoare până la instalaţia de balotare a deşeurilor. Buncărul este dotat cu senzori şi o comandă care să asigure funcţionarea permanentă a utilajului de cernere. Evacuarea materialelor se face pe o bandă transportoare astfel încât înălţimea de aruncare şi gradul de înclinaţie vor fi determinate încât aruncarea să fie făcută în utilajul de balotare. Puterea instalata a buncarului care asigura dozarea deseurilor este de 43,7 kW.
5. Banda transportoare pivotanta
 Puterea instalata a benzii este de 4 kW.

6. Utilajul de balotare poate efectua presarea şi ambalarea sigură a tuturor deşeurilor cu componente de mărimea cuprinsă între 0 – 6 mm. Presa şi înfăşurătorul cu folie fac parte integrantă din acest utilaj. Baloţii cilindrici sunt realizaţi doar cu ajutorul foliilor. Greutatea baloţilor este funcţie de tipul şi compoziţia deşeurilor între circa 600 kg şi circa 2500 kg. Înălţimea baloţilor poate fi selectată între 1,2 şi 1,6 m. Diametrul baloţilor este egal sau mai mare de 1,5 m pentru un consum eficient de folie. Comprimarea deşeurilor se face la o presiune de peste 10 kg/cm2 asigurând astfel o presare masivă a deşeurilor. Straturile de folie se suprapun astfel încât se relizează o împachetare etanşă. Supravegherea proceselor are loc într-un spaţiu de deservire integrat utilajului şi climatizat. Tabloul de comandă al utilajului oferă informaţii privind timpul efectiv de lucru, presiuni de lucru a instalaţiei hidraulice şi în caz de avarie sau de schimbare a rolei de folie informaţii privind situaţia fazelor de lucru. Utilajul de balotare cu presă integrată funcţionează în lanţ cu restul utilajelor staţiei de sortare. Puterea instalata  a instalatiei de balotare este de 90 kW.
Rampa de evacuare a baloţilor spre exterior este realizată astfel încât să poată prelua baloţii cu diametrul de 1,5 m. Este prevăzută cu tablă de ghidare laterală care împiedică căderea laterală a bsloţilor care nu sunt perfecţi cilindrici. Baloţii rezultaţi se preiau de pe rampa de evacuare cu încărcătoare frontale prevăzute cu greifer, se încarcă pe autovehicul, se transportă la depozitul temporar de unde vor fi expediaţi spre valorificare energetică.

Deşeurile municipale – fracţia uscată

1. Buncărul de alimentare este alimentat cu materialul care vine din colectarea duală cu ajutorul unui încărcător frontal. Acţiunea buncărului se face printr-un sistem de podea transportoare reglabilă cu antrenare hidraulică. Un valţ de dozare reglabilă asigură o evacuare uniformă către banda transportoare până la instalaţia de balotare a deşeurilor. Puterea instalata este de 27,5 kW. Evacuarea materialelor se face pe o bandă transportoare astfel încât înălţimea de aruncare şi gradul de înclinaţie vor fi determinate încât aruncarea să fie făcută direct pe banda de sortare a cabinei de sortare.

2. Cabina de sortare este prevăzută cu 8 locuri de sortare, 8 jgheaburi de sortare şi 4 boxe sub cabină în care se vor colecta materialele reciclabile în containere. Cabina de sortare este prevăzută cu o bandă de sortare care are viteza în intervalul 0,2 – 1 m/a. Lăţimea benzii de sortare este de 1200 mm. Lungimea benzii de sortare este astfel calculată încât să permită preluarea materialului care poate fi sortat de la buncărul de alimentare şi să poată evacua materialul nereciclabil după sortare într-un container dispus după cabina de sortare. Cabina de sortare dispune de o instalaţie de climatizare, unde temperatura poate fi reglată între 17 şi 24(C. Cabina de sortare are o iluminare suficienta ca să nu existe efectul de orbire şi este prevăzută cu ferestre care să permită intrarea luminei zilei într-o proporţie suficientă. Uşile sunt prevăzute cu geamuri care permit vederea asupra podestelor şi treptelor. Evacuarea materialelor prelevate în boxe se va face în sertare care se închid cu clape şi se deschid cu ajutorul unei pedale de picior. Materialul nereciclabil rămas după banda de sortare ajunge într-un container cu care va fi transportat în zona de alimentare a fracţiei umede.
Puterea instalata a benzii transportoare este de 30 kW.

Prin sortare se vor extrage: PE şi folii PP amestecate, recipiente PET, plastic, hârrtie – carton, sticlă, metale neferoase. Capacitatea staţiei de sortare pentru aceste tipuri de materiale este de aproximati 56.000 to/an. Se ia în calcul o cotă de 65% de materiale recuperabile din fluxul total al colectării duale. Materialul nereciclabil după sortare va fi dus în zona de alimentare a fractiei umede.
3. Presa balotare deseuri reciclabile 

Materialele rezultate în urma sortării (hârtie, folie, PET, metal) şi colectate în containere sunt transportate la presa de balotare materiale reciclabile. Productivitatea presei de balotat este de 600 mc/oră, iar baloţii rezultaţi în urma presării, presiunea de lucru fiind de 190÷250 bari. 

Dimensiunile balotilor de deseuri rezultati in urma presarii sunt urmatoarele:

-baloti folie: 110x110x80 cm, greutatea fiind de aproximativ 340 kg

-baloti carton: 110x110x80 cm, greutatea fiind de aproximativ 440 kg

-baloti PET: 110x80x80 cm, greutatea fiind de aproximativ 180 kg.  
Baloţii se vor depozita temporar sub copertina din faţa halei urmând a se livra catre unitati autorizate in vederea valorificarii.

